Էսպո-Կոնվենցիան ուժի մեջ մտավ 1997 թ. սեպտեմբերին՝ ընդունման, վավերացման կամ միանալու վերաբերյալ 16-րդ փաստաթութը ՄԱԿ-ի գլխավոր քարտուղարին ի պահ տալուց 90 օր հետո: Այնուհետև Կողմերի առաջին հանդիպումը կայացավ հաջորդ մայիսին՝ Օսլոյում (Նորվեգիա), որտեղ ընդունվեց համարձակ բայց և իրական աշխատանքային պլան, որի ուշադրության կենտրոնում ԷԿ դրույթների արդյունավետ գործադրման խնդիրն էր: Աշխատանքային պլանն ընդգրկում էր նաև աշխատանքային հանդիպումների անցկացում՝ երկկողմ և բազմակողմ համագործակցության, հանրության մասնակցության, ՇՄԱԳ ոլորտի վերջին նվաճումների վերաբերյալ՝ Էսպոյի դրույթների գործադրման նպատակով և կապելով այն ՄԱԿ ԵՏՀ այլ կոնվենցիաների հետ: Ընդունվեց նաև Էսպո-Կոնվենցիայի գործադրման երկարաժամկետ Ռազմավարության նախարարների դեկլարացիան: